ai4bharat/Pralekha huggingface dataset:
पंतप्रधान कार्यालय
36 व्या राष्ट्रीय खेळ स्पर्धा 2022 मधील 10 वर्षीय मल्लखांब खेळाडू शौर्यजितच्या कामगिरीचे पंतप्रधानांनी केले कौतुक
पंतप्रधान नरेंद्र मोदी यांनी सर्वात तरुण मल्लखांब खेळाडू शौर्यजितच्या 36 व्या राष्ट्रीय खेळ 2022 मधील कामगिरीचे कौतुक केले आहे.
गुजरात माहितीच्या ट्विटचा हवाला देत पंतप्रधानांनी ट्विट केले;
"शौर्यजित काय स्टार आहे."
आरोग्य आणि कुटुंब कल्याण मंत्रालय
राष्ट्रीय आरोग्य प्राधिकरणाकडून आयुष्मान भारत डिजिटल मिशन अंतर्गत आरोग्य नोंदी व्यवस्थापन करण्यासाठी सुधारित आभा  मोबाईल अॅप्लिकेशन
राष्ट्रीय आरोग्य प्राधिकरणाने  आयुष्मान भारत डिजिटल मिशन  या त्यांच्या प्रमुख योजनेंतर्गत एका सुधारित आयुष्मान भारत आरोग्य खाते  मोबाइल अनुप्रयोगाचा आरंभ करण्याची घोषणा केली आहे. आभा  ॲप, जे याआधी एनएचडीएम  आरोग्य नोंदी करण्याचे ॲप म्हणून ओळखले जात होते, ते ॲप गूगल प्ले स्टोअर  वरून डाउनलोड करण्यासाठी उपलब्ध आहे आणि यापूर्वीच 4 लाखांहून अधिकवेळा ते डाउनलोड करण्यात आले आहे. आभा ॲपच्या अद्ययावत आवृत्तीमध्ये नवीन वापरकर्ता इंटरफेस  आणि अतिरिक्त कार्यक्षमता आहे ज्यामुळे कोणत्याही व्यक्तीला कधीही आणि कुठेही त्यांच्या आरोग्य नोंदींमध्ये प्रवेश करण्यास सक्षम करते. विद्यमान आभा ॲप वापरकर्ते त्यांच्या मागील ॲपच्या आवृत्त्या नवीनतम आवृत्तीत अद्ययावत करू शकतात.
आभा मोबाईल ऍप्लिकेशन एखाद्या व्यक्तीला आभावर आपले खाते  तयार करण्यास सक्षम करते, हे लक्षात ठेवण्यास सोपे असून वापरकर्त्याचे नाव सहजपणे त्यांच्याशी संलग्न असलेल्या 14 अंकी आभा क्रमांकाशी जोडले जाऊ शकते. मोबाईल अॅप्लिकेशन वापरकर्त्यांना एबिडीएम अनुरूप आरोग्य सुविधेवर वापरकर्त्यांना त्यांच्या आरोग्य नोंदींशी संलग्न रहाण्यास आणि त्यांच्या स्मार्टफोनमध्ये त्या पाहण्याची सुविधा देते. अनुप्रयोग एबिडीएम  नेटवर्कद्वारे तयार केलेल्या नोंदी एखाद्या व्यक्तीच्या संमतीनंतर रोगनिदान अहवाल, औषध विवरण पत्र, कोवीन  लसीकरण प्रमाणपत्र इत्यादी सारख्या डिजिटल आरोग्य नोंदी सामायिक करण्यासोबत एबिडीएमच्या अनुरूप आरोग्य पेटीमध्ये शारीरिक आरोग्य नोंदी स्वत:हून -अपलोड करण्याची परवानगी देतो.
या सोबतच, आभा मोबाईल अॅप्लिकेशनद्वारे आभा पत्त्यासह व्यक्तिगत माहिती संपादित करणे, लिंक करणे आणि आभा क्रमांकासोबत  अनलिंक करणे यासारखी नवीन परीचालन सुविधा आहेत. चेहऱ्यावरुन ओळख  / हाताच्या बोटांचे ठसे/ बायोमेट्रिक अशा पद्धतीने लॉगिन आणि एक्सप्रेस नोंदणीसाठी एबिडीएम अनुपालन सुविधेच्या काउंटरवर क्यूआर  कोड स्कॅन करण्याची क्षमता यासारखी इतर कार्ये देखील लवकरच याद्वारे जारी केली जाणार आहेत.
आभा मोबाइल ॲपची तपशीलवार माहिती देताना, राष्ट्रीय आरोग्य प्राधिकरणाचे  प्रमुख कार्यकारी संचालक डॉ. आर.एस.शर्मा, म्हणाले: “नागरिकांना त्यांच्या आरोग्याच्या सर्व नोंदी तयार करण्यास मदत करण्यासाठी आभा ॲप महत्त्वपूर्ण ठरेल. रुग्ण त्यांच्या आभापत्त्याच्या मदतीने काही सेकंदात त्यांच्या आरोग्य नोंदींमध्ये प्रवेश करू शकतील, जे त्यांना अनेक मार्गांनी सक्षम करेल. हे त्यांना त्यांचा आरोग्य इतिहास  एकाच ठिकाणी जतन करण्यास आणि त्यांच्या आरोग्याच्या नोंदी गहाळ होण्याची काळजी न करता कधीही आणि कुठेही प्रवेश करण्यास किंवा सामायिक करण्यास सक्षम करेल. माहिती देवाणघेवाण करून वैद्यकीय दृष्टीने रोगनिदान करून चांगले निर्णय घेणे आणि काळजी घेणे या बाबी हे डिजिटायझेशन सुनिश्चित करेल.
आयुष्मान भारत हेल्थ अकाउंट  मोबाईल ॲप  गूगल प्ले स्टोअर  वरून किंवा या लिंकवर क्लिक करून डाउनलोड केले जाऊ शकते: https://play.google.com/store/apps/details?id=in.ndhm.phr
आभा मोबाईल ॲपची आयओएस  आवृत्तीची लवकरच सुरुवात केली जाणार आहे.
एबिडीएमबद्दल अधिक माहिती येथे उपलब्ध आहे: https://abdm.gov.in/
संरक्षण मंत्रालय
कोविड-19 विरुद्धच्या लढ्यात भारतीय वायुदलाची सज्जता
नवी दिल्ली, 27 एप्रिल 2020
नोवेल कोरोना विषाणू महामारीच्या पार्श्वभूमीवर भारत सरकारच्या सर्व गरजा भागविण्यासाठी भारतीय वायुदल सज्ज झाले आहे. महामारीचा प्रादुर्भाव परिणामकारकरीत्या रोखण्यासाठी राज्य सरकार आणि सहाय्यक संस्थांना सुसज्ज ठेवण्याकरिता भारतीय वायुदल औषधे, शिधा यासारख्या जीवनावश्यक वस्तू तसेच वैद्यकीय कर्मचाऱ्यांची वाहतूक करीत आहे.
कोविड- 19 विरुद्धच्या लढ्यात 25 एप्रिल 20 रोजी, भारतीय वायुदलाचे विमान 22 टन वैद्यकीय सामुग्री घेऊन मिझोरमच्या लेंगपुई विमानतळावर उतरले. मिझोरम आणि मेघालय सरकारसाठी हा वैद्यकीय पुरवठा करण्यात आला. आत्तापर्यंत, भारतीय वायुदलाने अंदाजे 600 टन वैद्यकीय उपकरणे आणि इतर आवश्यक साधनसामुग्रीची वाहतूक केली आहे.
कुवेत सरकारने भारत सरकारकडे केलेल्या विनंतीनुसार सशस्त्र सेना दलाच्या वैद्यकीय सेवेच्या  15 सदस्यीय पथकाला 11 एप्रिल 20 रोजी कुवेतला पाठविण्यात आले होते. काम पूर्ण झाल्यावर भारतीय वायुदलाच्या a C-130 विमानाद्वारे 25 एप्रिल 20 रोजी या पथकाला कुवेत येथून परत आणण्यात आले. परतीच्या प्रवासात तातडीच्या शस्त्रक्रियेची गरज असलेल्या एका सहा वर्षांच्या कर्करोगग्रस्त मुलीला तिच्या वडिलांसह या विमानातून आणण्यात आले.
भारतीय वायुदलाच्या कार्यक्षेत्रात नोवेल कोरोना विषाणूचा प्रसार रोखण्यासाठी शारीरिक अंतर राखण्याच्या नियमांसह भारत सरकारच्या सर्व मार्गदर्शक सूचनांचे पालन भारतीय वायुदल करीत आहे. विषाणू संसर्ग रोखण्यासाठी आणि कोरोनाला पराभूत करण्यासाठीच्या लढ्यात भारत सरकारच्या महत्वपूर्ण उपाययोजनांमध्ये उद्भवणाऱ्या सर्व गरजा व्यावसायिक पद्धतीने पूर्ण करण्याच्या वचनबद्धतेची पूर्तता भारतीय वायुदल करीत आहे.
M.Jaitly /V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
विज्ञान आणि तंत्रज्ञान मंत्रालय
देशातील महामारीच्या व्यवस्थापनासाठी लागणारी आवश्यक संसाधने आणि साथीच्या तीव्रतेचा अंदाज वर्तविण्यासाठी जेएनसीएएसआर वैज्ञानिकांनी मॉडेल विकसित केले
नवी दिल्ली, 2 ऑगस्ट 2020
देशभर असलेल्या महामारीच्या व्यवस्थापनात, आठवडा ते महिना या काळात होणाऱ्या संसर्गाच्या संभाव्य संख्येचा अंदाज लावणे आणि या आकड्याचा वापर करून देशातील प्रत्येक जिल्ह्यात आरोग्याची काळजी घेण्यासाठी लागणाऱ्या आवश्यक गोष्टींचे पूर्वानुमान लावणे आवश्यक आहे. भारत सरकारच्या विज्ञान आणि तंत्रज्ञान विभागाअंतर्गत असलेली एक स्वायत्त संस्था, जवाहरलाल नेहरू सेंटर फॉर अडव्हान्स सायन्टिफिक रिसर्च , आणि भारतीय विज्ञान संस्था  यांनी मिळून कोविड-19 चा प्रारंभिक टप्प्याच्या समस्येचे निराकरण करण्यासाठी आणि धोरण ठरविण्यासाठी एक मॉडेल विकसित केले आहे.
या मॉडेलचा उपयोग आवश्यक असलेल्या वैद्यकीय बाबींच्या यादीचे आकलन करण्यासाठी केला जाऊ शकतो, ज्याची चाचणी क्षमता तपासणे आणि गंभीर सुविधांचे मूल्यांकन करणे आवश्यक आहे. जो मृत्यूदर कमी करण्यासाठी आवश्यक आहे. कोविड–19 काळात हा अतिशय उपयुक्त ठरू शकतो. कारण रोगाचा प्रसार आणि लोकांच्या वर्तणुकीची पद्धती बदलते आणि रोगाचा प्रसार, व्यवस्थापनाची कार्यक्षमता बदलते आणि त्यांच्यावर परिणाम करते, त्यामुळे त्याबाबतचे अंदाज मिळणे आवश्यक असते.
हे मॉडेल मापदंडातील अनिश्चितता दर्शविते. संक्रमणाबाबत दोन स्वतंत्र अंदाज बांधण्यासाठी नोंदवलेले मृत्यू आणि संक्रमण झालेले, अशा प्रकारे एखाद्याला भविष्यातील संक्रमणाबाबत झालेल्या बदलांमधील वैविध्याचा अंदाज लावता येईल.
या पथकाने हे सिद्ध केले आहे की, या दृष्टीकोनातून देशभरात रोगाच्या उत्क्रांतीसाठी सार्वत्रिकीकरण केले आहे, ज्याचा कालांतराने विश्वासार्ह अंदाज बांधण्यासाठी वापर केला जाऊ शकतो. यादृष्टीने या साथीच्या काळात आयसीयू, पीपीई यासारख्या अत्यावश्यक असलेल्या साधनांबाबतचे नियोजन करता येऊ शकते. सुलभतेसाठी आणि काळानुसार अनुकूलतेसाठी हे मॉडेल बनविण्यात आले आहे.
इटली, न्यूयॉर्क या ठिकाणी संक्रमितांची आणि मृत्यूची संख्या याचा अंदाज व्यक्त करीत या मॉडेलची चाचणी घेण्यात आली होती, प्रत्यक्ष आलेल्या निकालाच्या बऱ्याच जवळ हा अंदाज व्यक्त झाल्याचे लक्षात आले. अशाच पद्धतीचा अभ्यास भारतात देखील करण्यात आला, जिथे संक्रमण आणि मृत्यूची संख्या दर्शविण्या व्यतिरिक्त, एखाद्या ठिकाणी रुग्णालयात दाखल होण्यासाठी आवश्यक साहित्याच्या गरजेचे देखील भाकित करण्यात आले होते.
कोविड-19 च्या काळात गणिती पद्धतीचे मॉडेल आणि प्रतिकृती, नियोजन आणि निर्णय क्षमता ही प्रमुख साधने आहेत. ``हे उदाहरण सर्वोत्कृष्ट संशोधन गटांमध्ये स्पर्धा करण्याऐवजी सहकार्याची ताकद पुढे आणते,`` असे डीएसटीचे सचिव प्रा. आशुतोष शर्मा म्हणाले.
(Publication Link of Accepted work:
https://journals.aps.org/pre/accepted/af070R4dEddE8a1a91d51021b998187c4d3f3e4b0
For further details, Prof Santosh Ansumali  can be contacted.)M.Iyengar/S.Shaikh/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179
पंतप्रधान कार्यालय
पंतप्रधान नरेंद्र मोदी यांनी, नंदामुरी तारका रत्न यांच्या अकाली निधनाबद्दल शोक व्यक्त केला
पंतप्रधान नरेंद्र मोदी यांनी तेलुगू अभिनेता आणि राजकीय नेते, नंदामुरी तारका रत्न यांच्या अकाली निधनाबद्दल तीव्र दुःख व्यक्त केले आहे.
पंतप्रधानांनी ट्विट केले;
“नंदामुरी तारका रत्न गरु यांच्या अकाली निधनाने दुःख झाले. चित्रपट आणि मनोरंजनाच्या दुनियेत त्यांनी स्वत:चा ठसा उमटवला. या दुःखद प्रसंगी माझ्या भावना, त्यांचे कुटुंबीय आणि चाहत्यांसमवेत आहेत. ओम शांती:
पंतप्रधान कार्यालय
युएनजीएच्या 74व्या अधिवेशनात हवामान कृती परिषदेत पंतप्रधानाचे वक्तव्य
नवी दिल्ली, 23 सप्टेंबर 2019
नमस्कार
मान्यवर
जागतिक हवामान परिषदेच्या आयोजनासाठी मी, संयुक्त राष्ट्र संघटनेच्या सरचिटणीसांचे मनःपूर्वक आभार मानतो.
मागच्या वर्षी ‘चॅम्पियन ऑफ ऑफ द अर्थ’ हा पुरस्कार मिळाल्यानंतर संयुक्त राष्ट्र संघात माझे हे पहिलेच भाषण आहे आणि माझ्या न्युयॉर्क दौऱ्यादरम्यान, माझी पहिली बैठक हवामान या विषयावर होत आहे हे माझ्यासाठी खूपच सुखद आहे.
महोदय,
हवामान बदलाविषयी जगभरात अनेक प्रयत्न होत आहेत. परंतु आपल्याला हे मान्य करायला हवे की या कठोर आव्हानांचा सामना करण्यासाठी अजूनही आवश्यक तेवढे प्रयत्न केले जात नाहीत.
आज एका सर्वसमावेशक दृष्टीकोनाची गरज आहे, ज्यात शिक्षण, मुल्ये आणि जीवनशैलीपासून विकासात्मक तत्वज्ञानाचा देखील समावेश असला पाहिजे. आपल्या वर्तणुकीत बदल घडवून आणण्यासाठी एक विश्वव्यापी जन आंदोलन उभे करण्याची गरज आहे. निसर्गाचा सन्मान आणि नसर्गिक स्त्रोतांचे संरक्षण करणे हा आपल्या परंपरा आणि वर्तमान प्रयत्नांचा भाग आहे. लालसा नको हे आमचे मार्गदर्शक तत्व आहे आणि म्हणूनच भारत आज इथे या विषयावर केवळ चर्चा करायला नाही तर एक व्यावहारिक आराखडा आणि दिशादर्शक घेऊन आला आहे. छोटासा प्रयत्न हा मनभर उपदेशापेक्षा अधिक मोलाचा आहे यावर आमचा विश्वास आहे.
आम्ही भारतात इंधन मिश्रणात जीवाष्म नसलेल्या इंधनाचे प्रमाण वाढवत आहोत. आम्ही वर्ष 2022 पर्यंत नवीकरणीय ऊर्जेतील आमची क्षमता वाढवून 175 गिगावॅटपर्यंत वाढवणार आहोत आणि नंतर ही क्षमता 450 गिगावॅट पर्यंत नेण्यासाठी आम्ही वचनबद्ध आहोत. आम्ही आमच्या परिवर्तन क्षेत्रात ई-मोबिलीटीला प्रोत्साहन देत आहोत. आम्ही पेट्रोल आणि डीझेल मध्ये जैवइंधन मिसळण्याचे प्रमाण वाढवत आहोत.
आम्ही 150 दशलक्ष कुटुंबाना स्वयंपाकाच्या स्वच्छ गॅसचे कनेक्शन दिले आहे. आम्ही जल संवर्धन, पावसाच्या पाण्याची साठवण आणि जलसंपदा विकासासाठी मिशन जल जीवन सुरु केले आहे. आणि आगामी काही वर्षामध्ये या अभियानासाठी अंदाजे 50 बिलियन डॉलर खर्च करण्याची आमची योजना आहे.
महोदय,
आंतराष्ट्रीय व्यासपिठाविषयी जर बोलायचे असेल तर आमच्या आंतराष्ट्रीय सौर युती उपक्रमात अंदाजे 80 देश सहभागी झाले आहेत. भारत आणि स्वीडनने आपल्या इतर भागीदारांसोबत उद्योग रुपांतरणाची नोंद ठेवण्यासाठी एका नवीन नेतृत्व गटाची स्थापना केली आहे. हा उपक्रम सरकारी आणि खासगी क्षेत्रासोबत एकत्रित काम करून कमी कार्बन उत्सर्जनाचे मार्ग शोधून काढण्यामध्ये महत्वाची भूमिका बजावणार आहे.
जागतिक पायाभूत सुविधा नैसर्गिक आपत्तीचा सामना करू शकाव्यात यासाठी भारत आपत्ती निवारक पायाभूत सुविधांसाठी युती करायला सुरुवात करत आहे. यात सहभागी होण्यासाठी मी सर्व सदस्य राष्ट्रांना आमंत्रित करतो.
यावर्षी 15 ऑगस्ट भारताच्या स्वातंत्र्य दिनी, प्लास्टिक मुक्त भारतासाठी आम्ही एक व्यापक आंदोलन सुरु करण्याचे आवाहन केले आहे. मला आशा आहे की, वैश्विक स्तरावर सुरु असलेल्या प्लास्टिक बंदीच्या कार्यक्रमाला यामुळे प्रोत्साहन मिळेल.
महोदय,
मला हे सांगताना खूप आनंद होत आहे की, युएनच्या या इमारतीत उद्या आपण भारताद्वारे लावण्यात आलेल्या सौर पॅनलचे उद्घाटन करणार आहोत. बोलण्याची वेळ आता संपली आहे; जगाने आता कृती करण्याची गरज आहे.
धन्यवाद, खूप खूप धन्यवाद!
B.Gokhale/S.Mhatre/D.Rane
(Visitor Counter : 101
शिक्षण मंत्रालय
केंद्रीय शिक्षणमंत्र्यांनी दृकश्राव्य माध्यमाद्वारे केली तिहान  आयआयटी हैदराबाद याची पायाभरणी-भारताच्या पहिल्या स्वयंचलित दिशादर्शक यंत्रणेच्या  चाचणीचा पहिला टप्पा
केंद्रीय शिक्षणमंत्री रमेश पोखरीयाल 'नि:शंक' यांनी केंद्रीय शिक्षण राज्यमंत्री संजय धोत्रे यांच्या उपस्थितीत तिहान आयआयटी हैदराबाद येथील भारताच्या पहिल्या स्वयंचलित दिशादर्शक यंत्रणेच्या चाचणीच्या पहिला टप्प्याची पायाभरणी दृकश्राव्य माध्यमाद्वारे केली.
Laying the foundation stone of TiHAN Autonomous Navigation Testbed at @IITHyderabad. @SanjayDhotreMP @EduMinOfIndia @PIB_India @MIB_India @DDNewslive @mygovindia https://t.co/0jtWVcBAp2
— Dr. Ramesh Pokhriyal Nishank  December 29, 2020
भारत सरकारच्या विज्ञान आणि तंत्रज्ञान विभागाने, आयआयटी हैदराबादला, नॅशनल मिशन ऑफ इंटरडिसिप्लिनरी सायबर-फिजिकल सिस्टीम च्या अंतर्गत स्वयंचलित दिशादर्शन आणि डाटा अँक्व्हिझीशन यंत्रणेचे तंत्रज्ञान नवनिर्मिती केंद्र निर्माण करण्यासाठी 135 कोटी रुपये मंजूर केले होते. तिहान फाऊंडेशन म्हणून ओळखले जाणारे आयआयटी हैदराबाद येथील, मानव विरहीत हवाई वाहन आणि रीमोटद्वारे चालणाऱ्या वाहन यासाठीचे स्वयंचलित दिशादर्शक यंत्रणेवर चालणारे तंत्रज्ञान नवनिर्मिती केंद्र संस्थेद्वारे सेक्शन-8 कंपनी म्हणून गठीत केले होते.
तंत्रज्ञानाच्या या प्रगतीबद्दल आनंद व्यक्त करत पोखरीयाल म्हणाले ,"तिहान फाऊंडेशन हा आयआयटी हैदराबाद येथील बहुआयामी उपक्रम असून त्यात इलेक्ट्रिकल, कॉम्प्युटर सायन्स, मेकॅनिकल अँड एरोस्पेस, सिव्हिल, मॅथेमॅटीक्स आणि डिझाईन अशा सर्व शाखांतील संशोधकांचा हातभार लागला असून त्याला नामांकित संस्था आणि उद्योगांचे सहाय्य लाभले आहे. आत्मनिर्भर भारत, स्कील इंडिया आणि डिजिटल इंडिया या दिशेने पडलेले हे महत्वपूर्ण पाऊल आहे, असेही ते म्हणाले. आँटोनाॅमस नॅव्हिगेशन अँड डाटा ऍक्विझिशन या विशिष्ट क्षेत्रातील आंतरविद्यात्मक तंत्रज्ञानाच्या संशोधन आणि विकासावर याचा भर असेल.
आयआयटी हैदराबाद परीसरातील 2 एकर जमीन या प्रकल्पासाठी गठीत केली असून सुविधांचे नियोजन करण्यात आले आहे. पावसाच्या परीस्थितीचा अंदाज घेण्यासाठी काही खांबांवर स्प्रिंकलर्सची रचना केली असून काही खांब संप्रेषण प्रदान करण्यासाठी सक्षम आहेत. विकसित झालेल्या स्वयंचलित दिशादर्शक यंत्रणेचा भरघोस लाभ सर्व उद्योग, संशोधन विकास प्रयोगशाळा, संशोधनआणि विकास करणाऱ्या शैक्षणिक संस्था यांना उपयुक्त ठरेल.
S.Tupe/S.Patgoankar/P.Kor
रेल्वे मंत्रालय
भारतीय रेल्वेची आपल्या 100 टक्के विद्युतीकरण मोहिमेच्या दिशेने वेगाने आगेकूच
उत्तराखंडमधील संपूर्ण ब्रॉड गेज नेटवर्कचे  विद्युतीकरण पूर्ण
नवीन विद्युतीकरण झालेल्या मार्गांमुळे अनेक रेल्वे गाड्यांना लाभ होणार
नवी दिल्ली, 13 मार्च 2023
जगातील सर्वात मोठी हरित रेल्वे बनण्याच्या दिशेने भारतीय रेल्वे काम करत आहे आणि 2030 पूर्वी ‘निव्वळ शून्य कार्बन उत्सर्जक’बनण्याच्या दिशेने वाटचाल करत आहे. उत्तर प्रदेशातील विद्युतीकरण अलीकडेच पूर्ण केल्यानंतर भारतीय रेल्वेने आणखी एक उल्लेखनीय कामगिरी केली आहे. भारतीय रेल्वेने उत्तराखंडचे विद्युतीकरण पूर्ण केले आहे.
सध्या उत्तराखंडमध्ये असलेले 347 रुट किलोमीटरचे ब्रॉड गेज जाळे 100% विद्युत भारित असून त्यामुळे लाईन हॉल खर्चात कपात, अधिक जड हॉलेज कॅपॅसिटी, सेक्शन कॅपॅसिटीत वाढ, विजेवर चालणाऱ्या इंजिनाच्या परिचालनाच्या आणि देखभालीच्या खर्चात कपात अशा विविध प्रकारच्या खर्चात बचत होत आहे आणि खनिज तेलावरील अवलंबित्व कमी झाल्यामुळे रेल्वे परकीय चलनात बचत करणारे आणि ऊर्जा कार्यक्षम आणि पर्यावरण स्नेही वाहतुकीचे साधन बनले आहे.
उत्तराखंड राज्याचे क्षेत्र उत्तर आणि ईशान्य रेल्वेच्या अधिकारक्षेत्रात येते. डेहराडून, हरिद्वार, रुरकी, ऋषिकेश, काठगोदाम, टणकपूर ही उत्तराखंडमधील काही प्रमुख रेल्वे स्थानके आहेत. त्यापैकी काही स्थानके धार्मिक महत्त्वाची आहेत तर काही पर्यटकांचे आकर्षणकेंद्र आहेत. बद्रीनाथ, केदारनाथ, यमनोत्री, गंगोत्री, हेमकुंड साहिब, मसुरी, नैनिताल, जिम कॉर्बेट आणि हरिद्वार ही त्यांची काही उदाहरणे आहेत. काठगोदाम रेल्वे स्थानक हे एक महत्त्वाचे रेल्वे स्थानक असून या स्थानकावर ये-जा करणाऱ्या प्रवाशांची वार्षिक संख्या सुमारे 7 लाख इतकी असून प्रवासातील शेवटचे स्थानक असलेले हे रेल्वे स्थानक उत्तराखंडमधील कुमाँऊ प्रदेशाचे प्रवेशद्वार म्हणून काम करते. या रेल्वे स्थानकात 24 एप्रिल 1884 रोजी पहिली रेल्वे गाडी पोहोचली होती. नंदा देवी, हरिद्वार एक्स्प्रेस, मसुरी एक्स्प्रेस, उत्कल एक्स्प्रेस, कुमाँऊ एक्स्प्रेस, डून एक्स्प्रेस आणि शताब्दी एक्स्प्रेस या उत्तराखंडमधील काही प्रतिष्ठेच्या गाड्या आहेत. या गाड्या राज्यांच्या विविध भागांसोबत आणि भारतातील इतर प्रमुख शहरांसोबत सुविधाजनक संपर्क प्रस्थापित करण्यासाठी उपयुक्त आहेत आणि राज्याला पर्यटन
व्यवसायामध्ये फायदा मिळवण्यासाठी मोठ्या प्रमाणावर मदत करत आहेत.
त्याशिवाय ऋषिकेश ते कर्णप्रयाग या नव्या मार्गिकेचे उभारणीचे कार्य प्रगतीपथावर असून, त्यामुळे चार धाम तीर्थयात्रा भारतीय रेल्वेच्या परिमंडळात आल्याने भारतीय रेल्वेच्या इतिहासात ती आणखी एक उल्लेखनीय कामगिरी ठरणार आहे. भारतीय रेल्वेच्या 100% विद्युतीकरणाच्या धोरणाला अनुसरून या मार्गाला विद्युतीकरणासोबत मंजुरी देण्यात आली आहे.
S.Kane/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 133
माहिती आणि प्रसारण मंत्रालय
इफ्फीमध्ये सुप्रसिद्ध चित्रपट दिग्दर्शक सत्यजित रे यांच्या चित्रपटांची पर्वणी
नवी दिल्ली, 13 जानेवारी 2021
51 व्या भारतीय आंतरराष्ट्रीय चित्रपट महोत्सव-इफ्फीमध्ये जागतिक कीर्तीचे सिनेदिग्दर्शक-निर्माते सत्यजित रे यांना विशेष आदरांजली वाहिली जाणार आहे. या महोत्सवात सत्यजित रे यांचे निवडक चित्रपट बघण्याची संधी रसिकांना मिळेल. 2019 मध्ये झालेल्या इफ्फिच्या सुवर्णमहोत्सवात माहिती आणि प्रसारण सचिव अमित खरे यांनी ही घोषणा केली होती. सत्यजित रे यांच्या शताब्दी सोहळ्यानिमित्त ही विशेष आदरांजली वाहिली जाणार आहे.
या अंतर्गत, रे यांचे खालील चित्रपट दाखवले जातील:
- चारुलता
- घरे बाइरे
- पथेर पांचाली 
- शतरंज के खिलाडी 
- सोनार केला 
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 227
सांख्यिकी आणि कार्यक्रम अंमलबजावणी मंत्रालय
भारतातील वेतनपट अहवाल - रोजगारविषयक औपचारिक दृष्टीकोन
केंद्रीय सांख्यिकी आणि कार्यक्रम अंमलबजावणी मंत्रालयातील राष्ट्रीय सांख्यिकी कार्यालयाने रोजगाराच्या बाबतीत विशिष्ट परिमाणांमधील प्रगतीचे मूल्यमापन करण्यासाठी सप्टेंबर 2017 ते डिसेंबर 2021 या कालावधीसाठी देशातील रोजगारविषयक परिस्थितीबाबतचे प्रसिद्धीपत्रक जारी केले आहे. या पत्रकातील माहिती निवडक सरकारी संस्थांकडे उपलब्ध असलेल्या प्रशासकीय नोंदींवर आधारित आहे.
तपशीलवार माहिती सोबत जोडली आहे.
ग्रामीण विकास मंत्रालय
दीनदयाल उपाध्याय ग्रामीण कौशल्य योजने अंतर्गत 31,000 हून अधिक रोजगार निर्मिती मार्गावर असल्याने ग्रामीण रोजगाराला मोठी चालना मिळणार
नवी दिल्ली, 27 मार्च 2023
ग्रामीण रोजगाराला मोठ्या प्रमाणात चालना देण्यासाठी ग्रामीण विकास मंत्रालय 19 कॅप्टिव्ह अर्थात स्वतःच्या आस्थापनेत रोजगार देणाऱ्या आणि त्यासाठी प्रशिक्षण सुविधा असणाऱ्या नियोक्त्यांसोबत सामंजस्य करारावर स्वाक्षरी करणार आहे. या सामंजस्य करारानुसार या नियोक्त्यांना दीनदयाल उपाध्याय ग्रामीण कौशल्य योजने  अंतर्गत 31,067 ग्रामीण गरीब तरुणांना प्रशिक्षण आणि किमान 6 महिन्यांसाठी दरमहा किमान 10,000 रुपये पगारासह फायदेशीर रोजगार उपलब्ध करून देण्याचे लक्ष्य प्रदान करण्यात येणार आहे.
केंद्रीय ग्रामीण विकास आणि पंचायती राज मंत्री गिरीराज सिंह उद्या नवी दिल्ली येथे सामंजस्य करार स्वाक्षरी समारंभात प्रमुख पाहुणे असतील. या प्रसंगी, ते दीनदयाल उपाध्याय ग्रामीण कौशल्य योजने अंतर्गत अशा प्रकारचे प्रशिक्षण घेतलेल्या आणि कॅप्टिव्ह नियोक्त्यांकडे रोजगार उपलब्ध झालेल्या काही उमेदवारांना नियुक्ती पत्रे देखील प्रदान करतील.
गिरीराज सिंह यांच्या निर्देशानुसार ग्रामीण विकास मंत्रालयाने दीनदयाल उपाध्याय ग्रामीण कौशल्य योजने  अंतर्गत यासंदर्भात रोजगार मार्गदर्शक तत्त्वे जारी केली आहेत, जेणेकरून उमेदवारांना उद्योगाच्या गरजेनुसार प्रशिक्षित केले जाईल आणि त्यांना रोजगारही मिळेल. कॅप्टिव्ह रोजगार प्रणाली नियोक्त्याला ग्रामीण युवकांची निवड करण्याची, कौशल्याची आणि त्यांच्या स्वतःच्या आस्थापना / त्यांच्या मालकीच्या इतर आस्थापना / उपकंपन्यांपैकी एकामध्ये रोजगार देण्याची परवानगी देते.
भरती, प्रशिक्षण आणि तैनाती  प्रणाली एकीकडे उद्योगाच्या गरजा पूर्ण करण्यासाठी आणि दुसरीकडे ग्रामीण तरुणांसाठी शाश्वत रोजगार सुनिश्चित करण्यासाठी विकसित करण्यात आली आहे. ही प्रणाली उद्योग, सरकार आणि ग्रामीण गरीब तरुणांसाठीही फायद्याची ठरेल. उद्योग त्यांच्या गरजेनुसार नोकरीच्या ठिकाणीच उच्च प्रशिक्षण प्रदान करण्यास सक्षम असेल तर सरकार ग्रामीण गरीब तरुण उमेदवारांसाठी दीर्घ रोजगार  सुनिश्चित करेल.
दीनदयाल उपाध्याय ग्रामीण कौशल्य योजनेचे मूळ उद्दिष्ट ग्रामीण युवकांना कौशल्य प्रशिक्षणानंतर शाश्वत पद्धतीने कॅप्टिव्ह रोजगार प्रदान करणे हाच आहे. म्हणूनच 2020 मध्ये अंत्योदय दिवसाच्या निमित्ताने विशिष्ट रोजगाराची संकल्पना मांडण्यात आली आणि याचा प्रारंभ देखील करण्यात आला.
N.Chitale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 150
युवा व्यवहार आणि क्रीडा मंत्रालय
भारत आणि मालदीव दरम्यान क्रीडा आणि युवक कल्याण क्षेत्रातील सहकार्याबाबतच्या सामंजस्य कराराला केंद्रीय मंत्रिमंडळाची मान्यता
भारताचे युवक कल्याण आणि क्रीडा मंत्रालय आणि मालदीवच्या युवक, क्रीडा व समुदाय सशक्तीकरण मंत्रालय यांच्यात क्रीडा आणि युवक कल्याण क्षेत्रातील सहकार्याबाबत झालेल्या सामंजस्य कराराला पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने आज मान्यता दिली. नोव्हेंबर, 2020 मध्ये हा सामंजस्य करार झाला होता.
उद्देश-
भारत आणि मालदीव यांच्यात क्रीडा आणि युवक कल्याण विषयक द्विपक्षीय देवाणघेवाण कार्यक्रमांमुळे माहितीत भर पडेल तसेच क्रीडा विज्ञान, क्रीडा चिकित्सा, प्रशिक्षण तंत्र यात तज्ज्ञ तयार होतील आणि युवा महोत्सव व शिबिरामध्ये भाग घेण्यास मदत होईल ज्यामुळे आपल्या आंतरराष्ट्रीय स्पर्धांमधील खेळाडूंच्या कामगिरीत सुधारणा होईल आणि भारत व मालदीव दरम्यान द्विपक्षीय संबंध मजबूत होतील.
फायदे -
मालदीवबरोबर क्रीडा आणि युवक कल्याणातील द्विपक्षीय सहकार्यामुळे होणारे फायदे सर्व क्रीडापटूंना सारखेच मिळतील मग ते कोणत्याही जात, पंथ, प्रांत, धर्म आणि लिंगाचे असोत.
M.Chopade/V.Joshi/P.Kor
आर्थिक व्यवहार विषयक मंत्रिमंडळ समिती
2018-19 च्या रब्बी पिकांसाठी किमान आधारभूत किमतीत वाढ करायला केंद्रीय मंत्रिमंडळाची मंजुरी
नवी दिल्ली, 3 ऑक्टोबर 2018
शेतकऱ्यांचे उत्पन्न वाढीला चालना देण्याकरिता, पंतप्रधान नरेंद्र मोदी यांच्या अध्यक्षतेखाली झालेल्या मंत्री मंडळाच्या अर्थविषयक समितीच्या आज झालेल्या बैठकीत, 2018-19 या रब्बी हंगामातल्या सर्व रब्बी पिकांच्या किमान आधारभूत किमतीत वाढ करायला मंजुरी देण्यात आली.
याचे विपणन 2019-20 या हंगामात होणार आहे. शेतकऱ्यांना उपयुक्त ठरणाऱ्या या पावलामुळे अधिसूचित पिकांच्या किमान आधारभूत किमतीत झालेल्या वाढीमुळे शेतकऱ्यांना,62,632 कोटी रूपयांचा अतिरिक्त लाभ मिळणार असून उत्पादन खर्चाच्या वर किमान 50 टक्के परतावा मिळणार असून त्यामुळे शेतकऱ्याचे उत्पन्न दुप्पट व्हायला मदत होणार आहे.
गव्हाच्या किमान आधारभूत किमतीत प्रती क्विंटल 105 रुपये, बार्ली प्रती क्विंटल 30 रुपये,मसूर प्रती क्विंटल 225 रुपये,हरभरा प्रती क्विंटल 220., मोहरी प्रती क्विंटल 200रुपयांनी वाढ करण्यात आली आहे.
तपशील:-
गहू,बार्ली,हरभरा, मसूर, मोहरी यांची सरकारने निश्चित केलेली किमान आधारभूत किमत, उत्पादन खर्चाच्या पेक्षा खूपच जास्त आहे.
गव्हासाठी उत्पादन खर्च प्रती क्विंटल 866 रुपये आहे तर त्याची किमान आधारभूत किमत 1840 रुपये प्रती क्विंटल आहे. उत्पादन खर्चाच्या 112.5 टक्के परतावा शेतकऱ्याला मिळणार आहे. बार्ली साठी उत्पादन खर्च प्रती क्विंटल 860 रुपये आहे तर त्याची किमान आधारभूत किमत 1440 रुपये प्रती क्विंटल आहे. उत्पादन खर्चाच्या67.4 टक्के परतावा शेतकऱ्याला मिळणार आहे.
मसूर साठी उत्पादन खर्च प्रती क्विंटल 2532 रुपये आहे तर त्याची किमान आधारभूत किमत 4475 रुपये प्रती क्विंटल आहे. उत्पादन खर्चाच्या 76.7 टक्के परतावा शेतकऱ्याला मिळणार आहे.
B.Gokhale/N.Chitale/P.Malandkar
(Visitor Counter : 88
इलेक्ट्रॉनिक्स आणि माहिती तंत्रज्ञान मंत्रालय
“सर्वाधिक फायदेशीर थ्रीडी प्रिंटिंग व्यवसाय” विषयक भव्य स्पर्धेसाठी नोंदणी सुरु
अर्जाची शेवटची तारीख आहे 6 नोव्हेंबर 2021
इलेक्ट्रॉनिक्स आणि माहिती तंत्रज्ञान मंत्रालयाच्या अखत्यारीतील अतिरिक्त उत्पादन उत्कृष्टता केंद्राने  “सर्वाधिक फायदेशीर थ्रीडी प्रिंटिंग व्यवसाय” यावरील भव्य स्पर्धेसाठी अर्ज मागवले आहेत.
अर्ज करण्याची शेवटची तारीख 6 नोव्हेंबर 2021.
भारतात खेळणी उत्पादक खेळणी बनवण्यासाठी साच्यांचे प्रकार आणि तंत्रज्ञान आणि यंत्रसामग्रीची किंमत यावर मोठ्या प्रमाणावर अवलंबून असतात. खेळण्यांसाठी लागणाऱ्या कच्च्या मालाची किंमत, मनुष्यबळाचा खर्च यामुळे भारतीय खेळणी उत्पादक बाजारपेठेत मागे राहतात. वेगवेगळे साचे वापरण्यासाठी येणारा खर्च , बदलत राहणारी बाजारपेठ, आणि यंत्रसामग्रीवर होणारा खर्च यावर मात करण्याच्या करण्याच्या दृष्टीने थ्रीडी प्रिंटिंग हा आधुनिक तंत्रज्ञानाचा पर्याय महत्वाचा आहे. म्हणूनच आर्थिक दृष्ट्या किफायतशीर तंत्रज्ञान विकसित करण्याच्या हेतूने CoEAM ने थ्रीडी प्रिंटिंग तंत्रज्ञान वापरून डिजिटल खेळणी तयार करण्याच्या व्यवसायासाठी एक भव्य स्पर्धा आयोजित केली आहे.
"थ्रीडी प्रिंटिंग तंत्रज्ञान वापरून डिजिटल खेळणी बनवणाऱ्या सर्वाधिक यशस्वी व्यवसायाचा नमुना" या संशोधनात्मक विषयाचे फलित शोधण्यासाठी या स्पर्धेचा उपयोग होईल.
ही स्पर्धा दोन भागात असेल. यातील पहिला भाग म्हणजे फ्यूज डिपॉझिट मॉडेलिंग  किंवा डिजिटल लाईट प्रोसेसिंग  वापरून थ्रीडी प्रिंटींगचे मूळ नमुने तयार करणे आणि दुसरा भाग म्हणजे या नमुन्याबरहुकूम व्यवसायाचा नमुना तयार करणे.
अधिक माहितीसाठी https://www.meity.gov.in/grand-challenge-most-profitable-3d-printing-business येथे भेट द्या.
पंतप्रधान कार्यालय
पंतप्रधानांच्या ईदनिमित्त जनतेला शुभेच्छा
नवी दिल्ली, 16 जून 2018
पंतप्रधान नरेंद्र मोदी यांनी ईदच्या शुभेच्छा दिल्या आहेत.
‘ईद मुबारक! आजचा दिवस आपल्या समाजात एकता आणि सामंजस्याचे बंध वाढवेल,’ असे पंतप्रधानांनी आपल्या शुभेच्छा संदेशात म्हटले आहे.
B.Gokhale/R.Aghor/D.Rane
(Visitor Counter : 69
राष्ट्रपती कार्यालय
दहशतवाद आणि जहाल मतवाद रोखण्यासाठी भारत आणि युरोपने एकत्रितपणे काम करण्याचे राष्ट्रपतींचे आवाहन
नवी दिल्ली, 19 जून 2018
राष्ट्रपती रामनाथ कोविंद यांनी आज अथेन्स येथे शिक्षण आणि राजकारण क्षेत्रातील समुदायाला संबोधित केले. हेलेनिक फाऊंडेशन फॉर युरोपियन अँड फॉरेन पॉलिसीने या कार्यक्रमाचे आयोजन केले होते.
जहाल मतवाद आणि दहशतवाद ही सध्याची जागतिक आव्हाने असल्याचे राष्ट्रपती म्हणाले. युरोप आणि भारतासाठी ही चिंतेची बाब असल्याचे ते म्हणाले. भारत आणि युरोपने दहशतवादाचा सामना करण्यासाठी एकत्र येण्याचे आवाहन त्यांनी केले. त्यांनी ग्रीसला आंतरराष्ट्रीय सौर आघाडीत सहभागी होण्यासाठी आमंत्रित केले. भारताच्या महत्वाकांक्षी सागरमाला प्रकल्पात ग्रीकच्या जहाज उद्योगासाठी अमाप संधी असल्याचे ते म्हणाले.
B.Gokhale/S.Kane/D.Rane
(Visitor Counter : 131